**PAKALPOJUMA LĪGUMS**

Pašvaldības ceļu ziemas uzturēšanas darbi Nīcas novadā

|  |  |
| --- | --- |
| Nīcā, 2020.gada\_\_\_\_\_\_\_\_\_\_\_\_\_\_\_ | **Nr. NND/2020/14** |

 **NĪCAS NOVADA DOME**, priekšsēdētāja AGRA PETRMAŅA personā, kas rīkojas uz likuma „Par pašvaldībām” un Nīcas novada domes nolikuma pamata, no vienas puses, turpmāk – PASŪTĪTĀJS,

un SIA “A-Land”, reģistrācijas Nr.52103037961, juridiskā adrese Līvas iela 5, Liepāja, LV-3411, tās valdes priekšsēdētāja Andra Šervinska personā, no otras puses, turpmāk – UZŅĒMĒJS, abi kopā un katrs atsevišķi saukti arī PUSES/PUSE,

ievērojot PASŪTĪTĀJA izsludinātā iepirkuma “Pašvaldības ceļu ziemas uzturēšanas darbi Nīcas novadā”, ID Nr. NND/2020/14 (turpmāk – Iepirkums) noteikumus un ņemot vērā iepirkuma rezultātus 1. daļā, noslēdz pakalpojuma līgumu (turpmāk – Līgums):

1. **LĪGUMA PRIEKŠMETS**
	1. PASŪTĪTĀJS uzdod un apmaksā, bet UZŅĒMĒJS ar savu darbaspēku un tehniskiem resursiem veic ***Nīcas novada pašvaldības ceļu ziemas uzturēšanas darbus*** saskaņā ar iepirkuma noteikumiem, UZŅĒMĒJA iesniegto piedāvājumu, tehnisko specifikāciju un PASŪTĪTĀJA tehnisko un Finanšu piedāvājumu Iepirkumā, kas ir šī līguma neatņemamas sastāvdaļas, turpmāk – PAKALPOJUMS.
	2. PAKALPOJUMA izcenojumi noteikti atbilstoši UZŅĒMĒJA iesniegtajam piedāvājumam Iepirkumā un tie ir sekojoši:

Iepirkuma 1. daļā pakalpojuma cena *(teikumu izmanto tik reizes cik daļas):*

|  |  |  |
| --- | --- | --- |
| **Nr.p.k.** | **Veicamie darbi** | **Cena (EUR)****(bez PVN)** |
| 1. | Pašvaldības ceļu attīrīšana no sniega visā ceļa platumā EUR/1km (faktisko km) | 35,00 |
| 2. | Tehnikas izmantošana sānceļu iebrauktuvju attīrīšanai EUR/1h | 38,00 |
| 3. | Sniega vaļņa pārvietošana ārpus autoceļa klātnes EUR/1h | 38,00 |

* 1. Kopējā līgumcena 1. iepirkuma daļā nedrīkst pārsniegt EUR 14 500,00 (četrpadsmit tūkstoši pieci simti euro 00 centi), bez pievienotās vērtības nodokļa.
1. **PASŪTĪTĀJA PIENĀKUMI UN TIESĪBAS**
	1. PASŪTĪTĀJS neatbild par UZŅĒMĒJA tehniku, materiāliem un citām lietām, kas atrodas Darbu veikšanas vietā.
	2. PASŪTĪTĀJS jebkurā Pakalpojuma izpildes laikā ir tiesīgs pārbaudīt UZŅĒMĒJA darbu un tā kvalitāti.
	3. PASŪTĪTĀJS apņemas pēc konkrēto Darbu veikšanas pieņemt tos no UZŅĒMĒJA ar pieņemšanas – nodošanas aktu un samaksāt par veiktajiem Darbiem Finanšu piedāvājumā un Līgumā noteiktajā kārtībā un apmērā.
	4. PASŪTĪTĀJAM nav pienākums pasūtīt visu Darbu apjomu, pamatojoties uz PASŪTĪTĀJA vajadzībām un finansiālajām iespējām.
	5. Pasūtīt, kontrolēt un pieņemt Pakalpojumu saskaņā ar šī Līguma noteikumiem.
2. **UZŅĒMĒJA PIENĀKUMI UN TIESĪBAS**
	1. UZŅĒMĒJS, uzsākot Pakalpojuma sniegšanu, pēc PASŪTĪTĀJA kontaktpersonas lūguma uzrāda darbu izpildītāja darbinieka kvalifikāciju apliecinoša dokumenta oriģinālu.
	2. Sniegt Pakalpojumu atbilstoši Līguma noteikumiem, Latvijā spēkā esošiem normatīvajiem aktiem un PASŪTĪTĀJA norādījumiem.
	3. UZŅĒMĒJS uzsāk Pakalpojuma izpildi 1 (vienas) stundas laikā no PASŪTĪTĀJA pārstāvja telefoniska rīkojuma saņemšanas, ja rīkojums veikts laikā no plkst. 7.00 līdz 17.00 , ja rīkojums veikts pārējā laikā - 2 (divu) stundu laikā.
	4. Pakalpojuma sniegšanas laikā UZŅĒMĒJS ir atbildīgs par darba drošības, ugunsdrošības un ceļu satiksmes noteikumu ievērošanu un veic darbus tā, lai netiktu bojāts ceļa segums, koki, ceļa aprīkojums un tuvumā esošās būves.
	5. Ja PASŪTĪTĀJS neapstiprina Līguma 4.3.punktā norādīto aktu vai kādā tā daļā, UZŅĒMĒJAM ir pienākums atkārtoti veikt darbus vai novērst aktā norādītās neatbilstības nekavējoties, ja Puses nav vienojušās par citu izpildes laiku.
	6. Zaudējumus, kas radušies Pakalpojuma izpildes laikā, UZŅĒMĒJA vai tā darbinieku darbības vai bezdarbības rezultātā, pilnībā atlīdzina UZŅĒMĒJS.
	7. Nekavējoties informē PASŪTĪTĀJA pārstāvi par apstākļiem, kas var kavēt vai ierobežot Pakalpojuma sniegšanu.
	8. Garantē, ka tam ir visas nepieciešamās atļaujas, lai veiktu Nīcas novada pagastos ceļu ziemas uzturēšanas darbus.
3. **NORĒĶINU KĀRTĪBA**
	1. Par Līguma 1.punktā noteiktā Pakalpojuma izpildi PASŪTĪTĀJS samaksā pamatojoties uz vienību izcenojumiem, kas norādīti Līguma 1.2.punktā, un darbu pieņemšanas – nodošanas aktiem, un UZŅĒMĒJA iesniegtiem rēķiniem. Atskaites periods sniegtajiem Pakalpojumiem – viens mēnesis.
	2. UZŅĒMĒJS iesniedz PASŪTĪTĀJAM darbu izpildes aktus un rēķinus par iepriekšējo mēnesi līdz nākošā mēneša 5.datumam. Darbu izpildes aktā norāda mēnesi, kādā sniegts pakalpojums, pakalpojuma veidu (ceļa attīrīšana, iebrauktuvju attīrīšana, sniega vaļņa pārvietošana) ceļa nosaukumu, numuru, iztīrītā ceļa garumu kilometros, kā arī tehnikas noslodzi stundās, ja tehnika izmantota sānceļu iebrauktuvju attīrīšanai un/vai sniega vaļņa pārvietošana ārpus autoceļa klātnes.
	3. PASŪTĪTĀJS izskata darbu izpildes aktus 2 (divu) darba dienu laikā un apstiprinātu akta vienu eksemplāru atgriež UZŅĒMĒJAM. PASŪTĪTĀJAM ir tiesība neapstiprināt aktu, ja pienākumi izpildīti neatbilstošā kvalitātē, pārkāpjot normatīvo aktu prasības par pašvaldību autoceļu ikdienas uzturēšanu. PASŪTĪTĀJS neapstiprināto aktu nosūta UZŅĒMĒJAM, papildus norādot neatbilstības.
	4. Saskaņā ar UZŅĒMĒJA iesniegtiem rēķiniem PASŪTĪTĀJS veic apmaksu 30 (trīsdesmit) dienu laikā no rēķina saņemšanas dienas, ja PASŪTĪTĀJS apstiprina darbu izpildes aktu.
	5. Ja UZŅĒMĒJA vainas dēļ tiek nokavēts konkrēto Darbu izpildes termiņš, kas tiek noteikts Pusēm savstarpēji vienojoties, UZŅĒMĒJS maksā PASŪTĪTĀJAM par katru nokavēto dienu nokavējuma naudu 1% apmērā no Iepirkuma daļas kopējās līgumcenas, bet ne vairāk kā 10% (desmit procentu) apmērā no kopējās Līguma summas.
	6. Ja PASŪTĪTĀJS nokavē samaksu par izpildītajiem Darbiem, tas maksā UZŅĒMĒJAM nokavējuma naudu 1% apmērā no nokavētā maksājuma summas par katru nokavēto dienu, bet ne vairāk kā 10% (desmit procentu) apmērā no Iepirkuma daļas kopējās līgumcenas.
	7. Nokavējuma naudas samaksa neatbrīvo Puses no zaudējumu atlīdzināšanas un Līguma saistību izpildes pienākuma.
4. **DARBU IZPILDES TERMIŅI**
	1. Pakalpojums tiek sniegts laika periodā no līguma noslēgšanas brīža līdz 2021.gada 30.aprīlim.
	2. Ja attiecīgās ziemas sezonas ietvaros pēc līguma 5.1. punktā minētā termiņa iestājas tādi laika apstākļi, kuru rezultātā nepieciešams līguma priekšmetā minētais pakalpojums, līguma izpildes termiņš var tikt pagarināts, noslēdzot rakstisku vienošanos starp Pusēm.
	3. Lai nodrošinātu kvalitatīvu ielu un ceļu ikdienas uzturēšanu, nepieciešamības gadījumā PASŪTĪTĀJS, vienojoties ar UZŅĒMĒJU, ir tiesīgs mainīt Līguma tāmes pozīciju darbu apjomus, novirzot līdzekļus (pamatojoties uz izcenojumiem, kas ir noteikti UZŅĒMĒJA piedāvājumā atklātam konkursam) darbu veidiem, kuru apjoms ir palielinājies, nemainot Līguma cenu. Mainot Līguma tāmē paredzētos darbu apjomus, PUSES paraksta Vienošanos, kas kļūst par šī Līguma neatņemamu sastāvdaļu. Vienošanās tiek pievienoti tāmes grozījumu aprēķini, kuros tiek norādīti samazinātie un palielinātie Darbu apjomi, Līguma cenai paliekot nemainīgai.
5. **LĪGUMA IZBEIGŠANA**
	1. Līgums tiek izbeigts sakarā ar līguma termiņa izbeigšanos vai līgumcenas sasniegumu atsevišķā daļā vai pirms termiņa pēc Pušu savstarpējas vienošanās.
	2. Līgums var tikt izbeigts vienpusēji no PASŪTĪTĀJA puses, ja UZŅĒMĒJS nepilda šī Līguma saistības vai pilda tās nepienācīgā kvalitātē.
	3. Līgums var tikt izbeigts vienpusēji no UZŅĒMĒJA puses, ja PASŪTĪTĀJS nepilda šī Līguma saistības vai pilda tās nepienācīgā kvalitātē.
	4. Līgums var tikt izbeigts Pusēm savstarpēji vienojoties vai Latvijas Republikas Civillikumā noteiktajā kārtībā.
6. **STRĪDU IZŠĶIRŠANA**

Visus strīdus un domstarpības PUSES risina savstarpēju pārrunu ceļā vai normatīvo aktu noteiktā kārtībā valsts tiesu instancēs.

1. **NEPĀRVARAMA VARA**
	1. Puses tiek atbrīvotas no atbildības par saistību daļēju vai pilnīgu neizpildi, ja šī neizpilde radusies nepārvaramas varas rezultātā. Nepārvarama vara ir ugunsgrēks, zemestrīce, karadarbība, plūdi, valsts varas un pārvaldes institūciju lēmumi, kuru rezultātā līguma izpilde nav iespējama.
	2. Gadījumā, ja nepārvarama vara ilgst ilgāk par 2(diviem) mēnešiem, PUSES vienojas par Līguma izpildes alternatīviem variantiem vai izbeidz līgumu.
2. **NOBEIGUMA NOTEIKUMI**
	1. Līgumslēdzēji ir izlasījuši šo Līgumu un piekrīt tā noteikumiem, to apliecinot ar saviem parakstiem.
	2. Šis Līgums ir saistošs PASŪTĪTĀJAM un UZŅĒMĒJAM, kā ari visām trešajām personām, kas likumīgi pārņem viņu tiesības un pienākumus.
	3. Līguma saturs var tikt grozīts Pusēm savstarpēji rakstveidā vienojoties. Jebkurš līguma pielikums vai izmaiņas Līguma saturā kļūst par Līguma neatņemamu sastāvdaļu tikai pēc abpusējas Pušu parakstīšanas.
	4. Visi jautājumi, kas nav atrunāti šajā līgumā, risināmi atbilstoši LR spēkā esošiem normatīvajiem aktiem.
	5. Līgums stājas spēkā ar tā abpusēju parakstīšanu un ir spēkā līdz pilnīgai pušu saistību izpildei.
	6. Pušu pārstāvji līguma administrēšanai un izpildes dokumentācijas un rēķinu apstiprināšanai:
		1. no PASŪTĪTĀJA puses: Komunālās pārvaldes vadītājs Aigars Veiss, tel. 25622860.
		2. no UZŅĒMĒJA puses: \_\_\_\_\_\_\_\_\_\_\_\_\_\_\_\_\_, Tel.\_\_\_\_\_\_\_\_\_\_\_\_\_\_\_.
	7. Līgums sastādīts uz četrām lapām 2 (divos) identiskos eksemplāros ar vienādu juridisko spēku, katrai Pusei pa vienam eksemplāram. Līgumam ir viens pielikums: „Finanšu piedāvājums” kopija uz 1 lapas. Līgums stājas spēkā no brīža, kad to parakstījušas abas puses, viens šī Līguma eksemplārs tiek izsniegts UZŅĒMĒJAM, viens- PASŪTĪTĀJAM.

|  |  |
| --- | --- |
| 1. **PUŠU REKVIZĪTI**

**PASŪTĪTĀJS:****Nīcas novada dome** Reģ. Nr. 90000031531 Jur. adrese: Bārtas ielā 6, Nīcā, Nīcas pag., Nīcas novads, LV-3473 Banka: AS „SWEDBANKA” Bankas kods: HABALV22 Konta Nr.: LV69HABA0551018868961 Domes priekšsēdētājs:\_\_\_\_\_\_\_\_\_\_\_\_\_\_\_\_\_\_\_\_/Agris Petermanis/ z.v. | **UZŅĒMĒJS:**SIA “A-Land”Reģ. Nr. 52103037961Jur. adrese: Līvas iela 5,Liepāja, LV-3411Banka:Bankas kods : Konta Nr.:Valdes priekšsēdētājs:\_\_\_\_\_\_\_\_\_\_\_\_\_\_\_\_\_\_\_\_/ Andris Šervinskis/ z.v. |